hotchpotch/miracl-hf-unified huggingface dataset:
Minarelli
Minarelli on italialainen moottoripyörien moottoreiden valmistaja, jonka perustivat Vittorio Minarelli ja Franco Morini vuonna 1951. Minarelli on ollut vuodesta 2002 lähtien osa Yamaha konsernia. Minarellin moottoreita käyttävät myös muut valmistajat, kuten Rieju ja Beta.
Minarellin perustivat Vittorio Minarelli ja Franco Morini Bolognassa nimellä Fabbrica Bolognese Motori (F.B.M.). Aluksi yritys valmisti moottoripyöriä. Vuonna 1956 Minarelli kuitenkin lopetti moottoripyörien valmistamisen ja keskittyi kaksitahtisten mopo- ja moottoripyörämoottoreiden valmistamiseen. Samana vuonna ritys jakautui ja Vittoria Minarelli perusti F.B Minarellin. Minarelli valmisti 2000m tehtaassa 20 työntekijän kanssa 70 moottoria päivässä. Moottoreita myytiin Italiaan, muualle Eurooppaan ja Latinalaiseen Amerikkaan.
Yritys jatkoi kasvamistaan, ja vuonna 1967 se vaihtoi nimekseen Motori Minarelli, ja perusti uuden tehtaan Lippo di Calderara di Renossa, jossa tuotettiin jopa 250 000 moottoria vuodessa. Minarelli menestyi MotoGPssä, voittaen useita valmistajien ja kilpailijoiden maailmanmestaruuksia. 1970-luvulla Minarelli asetti myös joitakin nopeuden maailmanennätyksiä joita ei ole vieläkään rikottu.
Vuonna 1990 yritys aloitti yhteistoiminnan Yamahan kanssa, ja valmisti ensimmäisey skootterimoottorinsa. Yhteistyö oli menestyksekästä ja yrityksen tuotantomäärät nousivat edellistäkin suuremmiksi ja vuonna 1995 yritys valmisti vuodessa 410 000 moottoria ja työllisti 350 henkilöä.
2000-luvulla yrityksen tulos kuitenkin laski markkinoiden muuttumisen takia, ja vuodesta 2002 lähtien Minarelli on ollut osa Yamahaa.
Chhota Udaipurin piirikunta
Chhota Udaipurin piirikunta () on yksi Intian Gujaratin osavaltion 33 piirikunnasta. Piirikunta rajautuu etelästä Narmadan piirikuntaan, lännestä Vadodaran piirikuntaan, pohjoisesta Panchmahalin ja Dahodin piirikuntiin ja idästä Madhya Pradeshin ja Maharashtran osavaltioihin.
Chhota Udaipurista tuli oma piirikuntansa elokuussa 2013. Ennen sitä alue oli osa Vadodaran piirikuntaa.
Gir-Somnathin piirikunta
Gir-Somnathin piirikunta () on yksi Intian Gujaratin osavaltion 33 piirikunnasta. Piirikunta rajautuu pohjoisesta Junagadhin ja Amrelin piirikuntiin ja etelästä Arabianmereen. Daman ja Diun territorioon kuuluva Diun saari on Gir-Somnathin edustalla.
Gir-Somnathista tuli oma piirikuntansa elokuussa 2013. Ennen sitä alue oli osa Junagadhin piirikuntaa.
Jukebox (televisiosarja)
Jukebox on 14. marraskuuta 2014 Nelosella alkanut suomalainen musiikkiviihdeohjelma, jota juontaa Sebastian Rejman. Ohjelma perustuu uuteen formaattiin, jota Nelonen ensimmäisenä maailmassa alkaa esittämään. Sarjan kuusi ensimmäistä jaksoa esitettiin loppuvuodesta 2014, jonka jälkeen loput kuusi nauhoitettua jaksoa keväällä 2015, mutta Nelonen ei kuitenkaan jaksoja esittänyt. Nelonen esitti ensimmäisen kauden kuusi jaksoa uusintana marras-joulukuussa 2015, ja uudelleen toukokuussa 2016. Toisen kauden kuusi uutta jaksoa saivat ensiesityksen touko-kesäkuussa 2016.
Ohjelman jokaisessa jaksossa on vieraina neljä eri artistia, joille jukebox valitsee esitettävät kappaleet ja niiden tyylilajit. Studiobändiä johtaa Mikko Mäkinen. Ohjelmassa tulee esiintymään 48 artistia, muun muassa Maarit ja Janna Hurmerinta, Jari Sillanpää, Kaija Koo, Diandra, Sanni, Jesse Kaikuranta, Anna Abreu, Arttu Wiskari, Suvi Teräsniska, Kasmir ja Samae Koskinen.
Jukebox facebook-sivut
Devbhoomi Dwarkan piirikunta
Devbhoomi Dwarkan piirikunta () on yksi Intian Gujaratin osavaltion 33 piirikunnasta. Piirikunta rajautuu lännestä Jamnagarin piirikuntaan, etelästä Porbandarin piirikuntaan ja lännestä ja pohjoisesta Arabianmereen.
Devbhoomi Dwarkasta tuli oma piirikuntansa elokuussa 2013. Ennen sitä alue oli osa Jamnagarin piirikuntaa.
Mahisagarin piirikunta
Mahisagarin piirikunta () on yksi Intian Gujaratin osavaltion 33 piirikunnasta. Piirikunta rajautuu koillisesta Rajasthaniin, kaakosta Dahodin ja Panchmahalin piirikuntiin, lounaasta Khedan piirikuntaan ja luoteesta Aravallin piirikuntaan.
Mahisagarista tuli oma piirikuntansa elokuussa 2013. Ennen sitä alue oli osa Panchmahalin ja Khedan piirikuntia.
Morbin piirikunta
Morbin piirikunta () on yksi Intian Gujaratin osavaltion 33 piirikunnasta. Piirikunta rajautuu pohjoisesta Kutchin piirikuntaan, idästä Surendranagarin piirikuntaan, etelästä Rajkotin piirikuntaan ja lännestä Jamnagarin piirikuntaan.
Morbista tuli oma piirikuntansa elokuussa 2013. Ennen sitä alue oli osa Rajkotin, Surendranagarin ja Jamnagarin piirikuntia.
Eila Kaarresalo-Kasari
Eila Kaarresalo-Kasari (s. 11. heinäkuuta 1942 Lahti) on suomalainen elokuvaohjaaja, ihmissuhdekouluttaja ja jazztoimittaja.
Kaarresalo-Kasari muutti New Yorkiin vuonna 1964 ja suoritti Bachelor of Arts -tutkinnon New Yorkin kaupunginyliopiston (CUNY) City Collegessa 1968 pääaineenaan elokuva. Hän asui runsaat kymmenen vuotta New Yorkissa ja toimi elokuva-alan eri tehtävissä. Hän on ohjannut ja tuottanut kolme lyhytelokuvaa: "Would Momma Allow?" (1968), "Ampumarata" (Finnish Frustrations, 1969) ja "Kotimaani ompi Suomi" (1972). "Ampumarata" sai Jussi-palkinnon ja juryn erikoispalkinnon Tampereen kansainvälisillä elokuvajuhlilla 1970.
Sukupuolten epätasa-arvoa käsittelevä "Ampumarata" on kiertänyt filmifestivaaleja yli 40 vuotta. Amerikkalainen Odeon Films osti sen levitysoikeudet 1971 ja Arte-televisiokanava 1996.
New Yorkissa Kaarresalo-Kasari ystävystyi huippuohjaaja Elia Kazanin kanssa. Ystävyys jatkui kirjeenvaihtona lähes 30 vuotta.
Suomessa Kaarresalo-Kasari oli mukana John Hustonin "Kremlin kirjeen" (1969 ) ja Don Siegelin "Puhelimen" (1977) kuvauksissa. Palattuaan lopullisesti Suomeen 1977 Kaarresalo-Kasari alkoi kouluttaa suomalaisia flirttailun taidossa ja kiersi luennoimassa ympäri Suomea yli kymmenen vuoden ajan. Hän julkaisi kirjan "Silmänisku, Flirtin ja valloitustaidon opas" (WSOY 1998).
Nykyisin Kaarresalo-Kasari kirjoittaa miehensä, televisiotutkija ja muusikko Heikki Kasarin kanssa Jazzrytmit-verkkolehteen. Jazzmuusikot ry valitsi Kaarresalo-Kasarin Vuoden Jazzdiggariksi 2009.
Söll
Söll on kunta Tirolin osavaltiossa Itävallassa. Sen asukasluku oli vuonna 2013 noin 3 500 henkeä. Pääelinkeinot ovat maatalous ja matkailu.
Söll on yksi merkittävimmistä Ski World Wilder Kaiser -hiihtourheilukeskittymän matkailukylistä. Kylä sijaitsee keskuksen korkeimman huipun Hohe Salven (1 829 m mpy) juurella. Hohe Salvella on hiihtolatujen lisäksi myös punaisia ja mustia rinteitä. Vuoren huipulla sijaitsee kirkko ja ravintolarakennus näköalaterasseineen. Muita seudun matkailukyliä ovat Brixen, Ellmau, Going, Hopfgarten, Itter ja Scheffau. Alueella majoittuvilla on käytettävissään maksuton kuljetus kylien ja rinteiden välillä.
Söllistä on linja-autoyhteys (postbus) Kufsteinin, Wörglin ja St. Johannin (in Tirol) rautatieasemalle. Innsbruckin lentoasemalle on noin 75 kilometriä.
Eurocopter Tiger
Eurocopter Tiger on eurooppalainen aseistettu tiedustelu- ja taisteluhelikopteri. Kopteria valmistaa Airbus Helicopters. Valmistajan tunnus helikopterille on EC665. Saksassa helikopteri tunnetaan nimellä Tiger, Espanjassa ja Ranskassa nimellä Tigre.
Kehitystyö alkoi kylmän sodan aikana; tarkoituksena oli kehittää panssarintorjuntahelikopteri, jolla voitaisiin torjua Neuvostoliiton maahyökkäys Länsi-Eurooppaan. Kehitystyön aikana Neuvostoliitto kuitenkin hajosi, ja helikopteri kehitettiin monitoimiseksi hyökkäyshelikopteriksi.
Vuonna 1984 Länsi-Saksan ja Ranskan hallitukset sopivat kehittyneen taisteluhelikopterin tarpeesta. Aérospatialen ja MBB:n yhteenlittymä valittiin projektin toimittajaksi. Vuonna 1986 projekti peruttiin koko ajan nousevien kustannusten takia, sillä laskettiin, että Saksan joukkojen varustaminen yhdysvaltalaisilla AH-64 Apache -helikoptereilla olisi huomattavasti halvempaa.
Saksa ja Ranska uudelleenorganisoivat suunnittelutyön, ja projekti aloitettiin uudelleen vuonna 1987. Silloin päätettiin keskittyä panssarintorjuntaominaisuuksiin.
Kylmän sodan loppuminen sekä siitä seurannut asevoimien budjettien laskeminen kuitenkin johtivat kysymyksiin projektin tarpeellisuudesta. Vuonna 1992 spekuloitiin, että Saksan puolustusministeriö ei aikoisi jatkaa projektin parissa johtuen suurista leikkauksista budjetissa. Saksa kuitenkin halusi kehittää EC665:lle laajemman kyvyn suorittaa tehtäviä kuin vain panssarintorjunta. Saksa halusi helikopterin, jolla voidaan suorittaa myös tiedustelua, tulitukea ja muiden helikoptereiden saattamista.
Vuonna 1992 Aérospatiale ja MBB (sekä useita muita yrityksiä) sulautuivat ja muodostivat Eurocopterin (nykyisin Airbus Helicopters). Saksa ja Ranksa sopivat Tigeriin suunnattujen järjestelmien, kuten ohjusten kehittämisestä.
Kesäkuussa 1999 Saksa ja Ranska julkisesti ilmoittivat aikovansa kumpikin ostaa 80 Eurocopter Tigeriä. Kaupan arvo oli 3,3 miljardia euroa. Maaliskuussa 2002 ensimmäinen tuotanto Tiger julkistettiin suurin seremonioin. Helikoptereiden kehitys kuitenkin jatkui ja ensimmäiset helikopterinsa Saksa ja Ranska saivat 2005. Saksa pienesi tilaustaan 57 helikopteriin vuonna 2013.
Eurocopter Tigerissa on yksi 30 mm kanuuna.
Lisäksi Tiger voi kantaa erilaisia yhdistelmiä seuraavia aseita riippuen tehtävän tyypistä ja valtiosta. Seuraavista aseryhmistä voidaan valita kaksi sisempiin kiinnikkeisiin ja kaksi ulkoisempiin kiinnikkeisiin.
Savo Games
Savo Games on Lapinlahdella vuosittain järjestettävä yleisurheilutapahtuma. Vuoden 2018 kisat ovat järjestyksessään 47. peräkkäiset kisat. Tapahtuma tunnettiin alun perin Lapinlahden Juhannuskisat nimellä, mutta nimi muutettiin, kun tapahtumaa alettiin järjestää juhannuksen ulkopuolella. Vuodesta 1986 aina vuoteen 2017 saakka Savo Games oli osa, nyt laukkautettua, Eliittikisat-sarjaa ja oli ainoa osakilpailu joka oli järjestetty joka vuosi sarjan perustamisesta lähtien. Vuonna 2018 Lapinlahden kisat siirtyivät uuteen yleisurheilun GP-sarjaan.
Kisat järjestetään Lapinlahden urheilukentällä, joka uudelleen nimettiin Valio Areenaksi vuonna 2015. Edellisen kerran kenttä vaihtoi nimeään vuonna 2000, jolloin nimeksi tuli "Mondo Areena" kentän kunnostuksen yhteydessä. Siitä tuli tuolloin Suomen ensimmäinen mondo-pinnoitettu ulkorata. Tapahtuman järjestää Lapinlahden Veto yhteistyössä Lapinlahden kunnan kanssa. Vuosittain tapahtuman järjestelyssä on jopa 300 vapaaehtoista työntekijää. Urheilijoita tapahtuma kerää vuosittain hieman reilut 200, joista Suomen ulkopuolelta tulevia on noin 60.
Savo Games on yksi Suomen kovatasoisimmista yleisurheilukilpailuista, ja Mondo Areenalla onkin nähty lukuisia suomenennätyksiä ja kauden kärkituloksia.
Patañjali
Patañjali oli intialainen oppinut. Häntä pidetään "Joogasutran" (n. 350 jaa.), joogan filosofian merkkiteoksen, kirjoittajana. Samannimisen henkilön nimiin on pantu monia muitakin merkkiteoksia, mutta ne ovat eri ajoilta, joten nimen takana on todennäköisesti useita kirjoittajia. Patañjalin elämästä ei tiedetä mitään.
Joogasutra
Joogasutra on väitetysti Patañjalin noin 350 jaa. kirjoittama joogan filosofian merkkiteos. Kirjoittaja Patañjalin elämästä ei tiedetä varsinaisesti mitään, ja samannimisen henkilön nimiin on pantu muitakin teoksia, jotka ovat kuitenkin hyvin eri ajoilta.
Joogasutran opetus perustuu "samkhyan", Intian vanhimpana pidetyn filosofisen koulukunnan, oppiin maailmankaikkeuden rakenteesta. Joogasutrassa kuvattua menetelmää kutsutaan usein "klassiseksi joogaksi", ja moni nykyinen joogasuuntaus väittää edustavansa juuri sitä. Teos on silti melko myöhäinen lisäys joogan tekstuaaliseen perintöön, sillä joogan juuret ulottuvat paljon sitä varhaisempaan aikaan.
Joogasutra on kirjoitettu hyvin tiiviiseen muotoon, sillä se on tarkoitettu ulkoa opeteltavaksi muistitueksi joogafilosofian tutkijoille. Sutria on yhteensä 195. Ne ovat lyhyitä, tiiviitä ja merkityksellisiä virkkeitä. Sutrissa kuvataan psyykeä ja sitä, millaisia itsensä tuntemista ja harkittua toimintaa haittaavia esteitä, vaikeuksia ja häiriöitä psyykessä voi esiintyä.
Joogasutran mukaan esteillä on viisi pääsyytä, "kleshaa":Patañjalin mukaan sisäisen vapauden ja riippumattomuuden voi saavuttaa vain, jos paneutuu tietoisesti hengen häiriötekijöihin ja siten heikentää niiden vaikutusta omaan todellisuuden havainnointiin ja käyttäytymiseen. Kleshoja heikennetään "kahdeksanosaisen polun" avulla. Kulkemalla tätä kahdeksanjäsenistä polkua ihminen tunnistaa kärsimyksensä syyt ja pystyy välttämään niitä vastaisuudessa.
Joogasutran nykyisin tunnetuimman osan, kahdeksan vaiheen avulla joogi saattaa ruumiinsa ja mielensä tilaan, joka on täysin hallittu ja passiivinen, mikä mahdollistaa yhä syvempien meditaatiotilojen saavuttamisen.
Joogasutran kuvaama kahdeksanosainen joogamenetelmä:
Gran Trak 10
Gran Trak 10 on Atarin kehittämä ja julkaisema ajopeli, joka julkaistiin vuonna kolikkopelinä.
Peli on yksi ensimmäisistä ajopeleistä. Peli on ensimmäisiä ROM-muistia käyttäneistä peleistä.
Pelissä tavoitteena on ajaa autolla rataa pitkin rajoitetussa ajassa. Mitä pidemmälle pääsee ajan loppuessa, sitä enemmän saa pisteitä.
Joulun lauluja (Viiden albumi)
Joulun lauluja on suomalaisen lauluyhtye Viiden toinen studioalbumi sekä ensimmäinen joululevy, joka julkaistiin 27. lokakuuta 2010. Albumi sisältää pääosin niin sanottuja klassisia joululauluja, mutta myös Virpi Eroman albumia varten säveltämiä uusia joululauluja kuten ”Tuodaan joulu meidän kotiin” sekä ”Metsien joulu”.
Albumi nousi marraskuussa 2010 yhdeksi viikoksi Suomen viralliselle albumilistalle, 38:nnelle sijalle.
M.2
M.2, joka tunnettiin aiemmin nimellä "Next Generation Form Factor" (NGFF), on liitin oheislaitteiden liittämiseksi tietokoneeseen. M.2-liittimessä on samaan liittimeen sisällytettynä nelilinjainen PCI Express 3.0, SATA 3.0 ja USB 3.0.
M.2:n pääasiallinen tarkoitus on korvata Mini-SATA (mSATA), jota on käytetty mm. SSD-massamuistien liittämisessä kannettaviin tietokoneisiin tms. pieniin laitteisiin. Lisäksi jo nopeimman 6 Gbit/s SATA-väylän nopeus alkaa olla rajoittava tekijä nopeimpien massamuistien kanssa, johon PCI Express -väylä tarjoaa helpotuksen. Suoraan PCIe-väylään liitettyä massamuistia voidaan käyttää AHCI tai NVMe-protokollilla.
M.2-kortit ovat tyypillisesti hyvin pieniä, esim. SSD-levy on kooltaan 42 mm x 22 mm ja paksuudeltaan 2,75 mm.
Valio Areena
Valio Areena on Lapinlahdella sijaitseva urheilukenttä. Valio Areenalla järjestetään vuosittain Savo Games, joka oli vuosina 1986-2017 osa Eliittikisat-sarjaa ja vuodesta 2018 eteenpäin osa yleisurheilun GP-sarjaa. Kentällä järjestetään myös useita pienempiä yleisurheilukilpailuja, sekä jalkapallo-otteluita. Valio Areena toimii yleisurheiluseura Lapinlahden Vedon ja jalkapalloseura Lapinlahden Pallo-95:n kotikenttänä.
Vuonna 2000 juoksuratojen pinnoite uusittiin, jolloin kentän nimeksi tuli Mondo Areena, kentän uuden pinnoitemateriaalin mukaan. Kenttä oli Suomen ensimmäinen mondo-pinnoitettu ulkokenttä. Vuonna 2012 urheilukentälle rakennettiin katettu pääkatsomo, jossa on 1000 kuppi-istuinta. Vuonna 2015 kentän nimi vaihtui Valio Areenaksi.
Airbus Helicopters
Airbus Helicopters (ennen Eurocopter Group) on maailmanlaajuisesti toimiva helikoptereita valmistava yritys. Eurocopter Group syntyi vuonna 1992 DASAn ja Aérospatiale sulautuessa, ja nykyään Airbus Helicopters on Airbus Groupin kokonaan ominstama. Yritys on alansa suurin mitattuna liikevoitolta ja toimitettujen helikoptereiden määränä. Airbus Helicoptersin päämaja sijaitsee Provencen lentoasemalla Ranskassa. Yrityksellä on tuotantolaitoksia myös Saksassa, Australiassa, Espanjassa ja Yhdysvalloissa. Yritys vaihtoi nimensä Airbus Helicoptersiksi toinen tammikuuta 2014.
Ranskassa suunniteltujen helikoptereiden pääroottori pyörii myötäpäivään ylhäältä päin katsottuna venäläisten helikoptereiden tapaan, kun taas Saksassa suunniteltujen helikoptereiden pääroottori pyörii vastapäivään yhdysvaltalaisten helikoptereiden tapaan.
AC’97
AC’97 on Intel Architecture Labsin kehittämä, vuonna 1997 julkaisu määritys äänikorttien ja modeemien toteuttamiseksi.
Siihen kuuluu kaksi osaa, emolevyn eteläsiltaan integroitu AC'97 digital controller (DC97) ja koodekit, jotka sisältävät D/A- ja A/D-muuntimet. Näiden välillä on kaksisuuntainen digitaalinen AC-Link. Controller-piiri on piirisarjan valmistajan toteuttama, kun taas koodekkipiireillä on ollut useita valmistajia.
AC’97 1.x sisälsi näytteenottotaajuudeltaan kiinteän 48 kHz, 16-bittisen audion.
AC’97 2.1 lisäsi vaihdettavan näytteenottotaajuuden, mukaan lukien 44,1 kHz aina 96 kHz asti, 18 ja 20-bitin näytteistyksen ja kuuden äänikanavan tuen. Versio 2.2 lisäsi vaihtoehtoisen S/PDIF-tuen.
AC’97 käytettiin yleisesti toteuttamaan emolevylle integroitu äänikortti, joten se korvasi Sound Blaster -yhteensopivuuden PC:n äänikorttistandardina.
AC’97:n tukemat modeemit liitettiin emolevyllä AMR (audio/modem riser) tai CNR (Communications and Networking Riser) -korttipaikkoihin, jotka olivat yleisiä Pentium III/IV ja Athlon-ajan emolevyillä. Modeemeja ei yleensä totetutettu emolevylle integroituna, koska puhelinverkkoon liitettävät laitteet on sertifioitava esim. USA:ssa FCC:llä.
Vuonna 2004 AC'97-määrityksen korvasi Intel High Definition Audio.
Praha 21.8.1968
Praha 21.8.1968 on vuonna 1968 ilmestynyt Tammen kustantaman Huutomerkki-sarjan ensimmäinen teos. Kyseessä on Suomen Kuvalehden erikoistoimittajan Jaakko Okkerin toimittama pamfletti, joka käsittelee Neuvostoliiton johtamien Varsovan liiton maiden elokuussa 1968 tekemää Tšekkoslovakian miehitystä. Kirja koostuu seitsemästä eri kirjoittajien laatimasta artikkelista ja lisäksi se sisältää liiteosan, joka käsittää muun muassa miehittäjävaltioiden lausuntoja sekä ulkopuolisten tahojen kommentteja ja kannanottoja.
Teosta kutsuttiin aikanaan "kustannustoimittamisen Suomen ennätykseksi", kun se ilmestyi vain kolme viikkoa miehityksen jälkeen. Hannu Taanilan aloittesta julkaistua kirjaa pidetään nykyään lajinsa klassikkona ja erityisesti sen aikalaiskuvauksia arvostetaan. Artikkelien kirjoittamiselle oli aikaa vain viikko, joten ne eivät sisällä myöhemmän ajankohdan tutkimuksellista näkökulmaa, vaan niistä välittyy epätieto tapahtumien kehityksen suunnasta. Kirjan artikkelit on osittain kirjoitettu kaunokirjalliseen tyyliin.
"Praha 21.8.1968" sisältää muun muassa toimittaja Reijo Nikkilän silminnäkijäkuvauksen miehityksen alkuhetkistä, Max Randin katsauksen Tšekkoslovakiassa käytyyn keskusteluun sekä SKDL:n poliittisen osaston päällikön Jorma Hentilän näkemyksiä miehitykseen johtaneesta ideologisesta kriisistä. Kirjailija Esko Ervasti puolestaan kuvaa omassa artikkelissaan vierailujaan Moskovassa ennen ja jälkeen miehityksen. Teos sisältää myös filosofi Georg Henrik von Wrightin kirjoituksen Vietnamin sodasta, jonka kytkös Tšekkoslovakian tapahtumiin ymmärrettiin Suomessa laajemmalti vasta vuosien kuluttua. Tammi julkaisi kirjan uudelleen vuonna 2008, herätettyään Huutomerkki-sarjansa henkiin 25 vuoden tauon jälkeen.
Saado Ali Warsame
Saado Ali Warsame (1950 – 23. heinäkuuta 2014 Mogadishu) oli somalialainen runoilija, muusikko ja poliitikko. Hänestä tuli neljäs vuonna 2014 terroristien tekemissä iskuissa murhattu Somalian parlamentin jäsen, kun hänet ja hänen autonkuljettajansa ammuttiin heidän ollessaan matkalla hotelliin. Vastuun Warsamen murhasta otti Al-Shabaab, joka oli jo aiemmin uhannut surmata kaikki parlamentin jäsenet. Warsame oli yksi noin 30:sta Somalian naisparlamentaarikosta.
Warsame oli myös muusikko ja runoilija. Hän sai 1970-luvulla mainetta esittämällä poliittisia lauluja, joilla hän vastusti Siad Barren diktatuuria. Myöhemmin hän pakeni Somaliassa käytyjä kiivaita taisteluja Yhdysvaltoihin, jossa hän asettui Minnesotaan vuosiksi 2007–12. Hänellä oli kaksoiskansalaisuus, ja hänet valittiin Somalian parlamenttiin vuonna 2012.
Giacomo Nizzolo
Giacomo Nizzolo (s. 30. tammikuuta 1989 Milano) on italialainen maantiepyöräilijä, ajajatyypiltään kirimies. Hän aloitti ammattilaisuransa 2011, ja edusti luxemburgilais-yhdysvaltalaista tallia, nimeltään viimeksi Trek-Segafredo, vuoteen 2018 saakka. Kaudesta 2019 lähtien hän on ajanut eteläafrikkalaisessa Dimension Data -joukkueessa. Hän on kilpaillut myös ratapyöräilyssä. Hän voitti pistekilpailun Italian ympäriajossa sekä 2015 että 2016, vaikkei voittanut kummallakaan kerralla yhtään etappia.
Lähteet: Cyclingbase, Cycling Archives, Pro Cycling Stats
Colly Company
Oy Colly Company Ab on ruotsalaisen [1] Colly Ab:n tytäryhtiö, joka on perustettu Suomeen vuonna vuonna 1976 [2]. Yrityksen päätoimialoja ovat suodatus-, kiinnitys-, tiiviste- laboratoriotekniikka[3]. Lisäksi yritys toimii yhteistyökumppanina AEL:ssä ja järjestää asiakkailleen räätälöityjä koulutuksia.
Colly Companylla on useita eri päämiehiä, joiden tuotteita ja palveluksia Colly Company tarjoaa  eri toimialoille [4] kuten voimalaitokset, öljynjalostus ja kemianteollisuus, kaivosteollisuus, mikroelektroniikka, elintarvike- ja juomateollisuus, biofarma, lääke- ja kosmetiikkateollisuus, paperi- ja selluteollisuus, laivateollisuus, vedenkäsittely1 http://www.colly.se
2 Colly Company yritysesite  sekä http://www.colly.fi/yritys/historia
3 linkit
http://www.colly.fi/tuotteet_ja_palvelut/suodatustekniikka_toimialoittain/
http://www.colly.fi/tuotteet_ja_palvelut/kiinnitystekniikka/
http://www.colly.fi/tuotteet_ja_palvelut/tiivistetekniikka_/
http://www.colly.fi/tuotteet_ja_palvelut/laboratoriopalvelut/
4 http://www.colly.fi/toimialat/
5 http://www.pall.com   Pallcorporation kotisivut
6 TFM englanniksi http://news.pall.com/article_display.cfm?article_id=4244;
7 FM suomeksi http://www.colly.fi/files/colly/pdf/asiakaslehti/yhdessa_vihreampaan_tulevaisuuteen.pdf
8 http://www.colly.fi/tuotteet_ja_palvelut/hydrauliikka_ja_kiertovoitelu/suodatus_ja_erotus/ultipleat_srt/
9 http://www.colly.fi/tuotteet_ja_palvelut/hydrauliikka_ja_kiertovoitelu/diagnostiikka/
10 http://www.colly.fi/tuotteet_ja_palvelut/hydrauliikka_ja_kiertovoitelu/suodatus-_ja_vedenerotuslaitteet/
11 http://www.colly.fi/tuotteet_ja_palvelut/hydrauliikka_ja_kiertovoitelu/kosteutta_poistavat_ilmansuodattimet/
http://www.colly.fi/tuotteet_ja_palvelut/hydrauliikka_ja_kiertovoitelu/letkujen_ja_putkien_puhdistuslaitteet/
12 http://www.colly.fi/tuotteet_ja_palvelut/hydrauliikka_ja_kiertovoitelu/pinta-_ja_lampotila-anturit/
13 http://www.colly.fi/tuotteet_ja_palvelut/hydrauliikka_ja_kiertovoitelu/c-thru_separaattori/
14 Colly Company yritysesite
15 Flexitallic kotisivu http://flexitallic.com/products/thermiculite
16 WEH tuotesivu http://www.colly.fi/tuotteet_ja_palvelut/hydrauliikka_ja_kiertovoitelu/pikaliittimet/
Gaddin kieli
Gaddi on indoarjalainen kieli, jota puhutaan Intiassa Himachal Pradeshin, Uttar Pradeshin, Jammu ja Kashmirin ja Madhya Pradeshin osavaltioissa sekä Delhissä. Se kuuluu paharikielten läntiseen haaraan ja on läheistä sukua muun muassa kangrille, mandealille ja chambealille. Vuoden 1991 väestönlaskennassa gaddi puhui äidinkielenään 110 000 ihmistä.
Gaddia kirjoitetaan devanagari-kirjaimistolla.
Fenyylilitium
Fenyylilitium (CHLi) on yksi litiumin organometalliyhdisteistä. Ainetta käytetään orgaanisen kemian synteeseissä fenyyliryhmän liittämiseen muihin molekyyleihin ja muiden organometalliyhdisteiden valmistuksessa.
Huoneenlämpötilassa fenyylilitium on värittömiä kiteitä. Yhdiste reagoi helposti veden kanssa ja on lisäksi pyroforista eli erittäin helposti ilman vaikutuksesta syttyvää, minkä vuoksi sitä käytetään tyypillisimmin hiilivety- tai eetteriliuoksena, joihin se liukenee muodostaen ruskehtavan liuoksen. Muiden organolitiumyhdisteiden tavoin fenyylilitium muodostaa liuoksissa aggregaatteja riippuen liuottimesta. Dietyylieetteriliuoksessa yhdiste muodostaa itsensä ja liuotinmolekyylien kanssa dimeerejä tai tetrameerejä, monomeerinä tai dimeerinä aine esiintyy tetrahydrofuraaniliuoksessa. Monomeerien osuutta liuoksessa voidaan lisätä käyttämällä kompleksoivia liuottimia tai lisäaineita kuten pentametyylidietyleenitriamiinia, tetrametyylietyleenidiamiinia tai heksametyylifosforiamidia.
Fenyylilitiumia valmistettiin ensimmäisen kerran difenyylielohopean ja metallisen litiumin välisellä reaktiolla. Nykyään tyypillisin valmistusmenetelmä on fenyylihalogenidin kuten klooribentseenin, bromibentseenin ja jodibentseenin reaktio litiumin kanssa eetteriliuoksessa. Muodostuva tuote puhdistetaan tislaamalla alipaineessa ja tuote myydään yleensä 20-massaprosenttisena liuoksena joko dietyylieetterissä, dibutyylieetterissä tai bentseenin ja dietyylieetterin seoksessa.
Fenyylilitiumia käytetään muiden organolitiumyhdisteiden ja Grignard-reagenssien tavoin orgaanisessa synteesissä nukleofiilisissa substituutio- ja additioreaktioissa karbonyyliyhdisteiden kanssa ja sitä käytetään muun muassa lääkeaineiden kuten kipulääkkeiden valmistuksessa. Ainetta voidaan käyttää myös muiden organolitiumyhdisteiden valmistukseen ja organometalli- ja -puolimetalliyhdisteiden kuten tinan ja piin orgaanisten johdannaisten valmistukseen ja Wittig-reaktioissa.
Chambeali
Chambeali on indoarjalainen kieli, jota puhutaan Intiassa Himachal Pradeshin osavaltion Chamban piirikunnassa sekä Jammu ja Kashmirissa. Se kuuluu paharikielten läntiseen haaraan ja on läheistä sukua muun muassa kangrille, gaddille ja mandealille. Vuoden 1991 väestönlaskennassa chambealia puhui äidinkielenään 130 000 ihmistä.
Chambealia kirjoitetaan devanagari-kirjaimistolla.
Mandeali
Mandeali on indoarjalainen kieli, jota puhutaan Intiassa Himachal Pradeshin osavaltion Mandin piirikunnassa. Se kuuluu paharikielten läntiseen haaraan ja on läheistä sukua muun muassa kangrille, gaddille ja chambealille. Vuoden 1991 väestönlaskennassa mandealia puhui äidinkielenään 900 000 ihmistä.
Mandealia kirjoitetaan devanagari-kirjaimistolla.
Sirmauri
Sirmauri on indoarjalainen kieli, jota puhutaan Intiassa Himachal Pradeshin Sirmaurin ja Shimlan piirikunnissa. Se kuuluu paharikielten läntiseen haaraan ja sitä puhuu äidinkielenään noin 400 000 ihmistä.
Sirmaurin kaksi päämurretta ovat dharthi ja giripari. Dharthissa on enemmän hindistä lainattuja aineksia ja eri murteiden puhujilla on jonkin verran vaikeuksia ymmärtää toisiaan.
Devanagari on nykyisin sirmaurin pääasiallinen kirjoitusjärjestelmä. Aikaisemmin sirmauria on kirjoitettu myös takri-kirjaimistolla.
Jukka Siren
Jukka Siren (s. 9. maaliskuuta 1950 Helsinki) on helsinkiläinen arkkitehti ja arkkitehtitoimiston toimitusjohtaja. Hän kirjoitti ylioppilaaksi Lauttasaaren yhteiskoulusta 1970, opiskeli Wienin teknillisessä korkeakoulussa 1971–1973 ja valmistui arkkitehdiksi Tampereen teknillisestä korkeakoulusta 1980. Siren aloitti työuransa Anderson Architects -yhtiön (Denver, Yhdysvallat) palveluksessa 1980–1981 ja Peter Dominick Ass. (Denver) 1981–1982. Siren palasi ulkomailta Suomeen Siren Arkkitehdit osakeyhtiöön 1982–1984 ja on vuodesta 1984 toiminut sen toimitusjohtajana. Sivutoimenaan hän on työskennellyt muun muassa Uimahalli- ja kylpyteknisen yhdistyksen hallituksen jäsenenä 1999–2006. Arkkitehtitoimistojen liiton hallituksen jäsenenä Siren oli 1988–1992 ja liiton osa-aikaisena toiminnanjohtajana 1992–1997. Jukka Sirenin isä oli arkkitehti, professori Heikki Siren ja äiti arkkitehti Kaija Siren.
Jukka Siren on suunnitellut tai osallistunut suunnitteluun seuraavissa kohteissa:
Scare Force One
Scare Force One on hard rock- ja heavy metal -yhtye Lordin seitsemäs studioalbumi, joka julkaistiin Euroopassa 31. lokakuuta, Yhdysvalloissa 3. marraskuuta ja Japanissa 26. marraskuuta 2014. Albumista julkaistiin Saksassa boxisetti, joka sisältää kaikki kappaleet sarjakuvamuodossa kattavan "Illustrated Lyrics" -sarjakuva-albumin. Albumista on julkaistu myös vinyyliversio. Albumin julkaisukeikka pidettiin Helsingin The Circuksessa 1.11.2014.
Yhtye ilmoitti joulukuussa 2013 Hellan YouTubeen lataamalla videolla albumin nimikirjainten olevan SFO. Täydellinen nimi paljastettiin 31. heinäkuuta 2014.
Syyskuussa 2014 albumilta julkaistiin singlenä "Nailed by the Hammer of Frankenstein", mutta musiikkivideo kuvattiin sen nimikkokappaleelle ja avausraidalle, "Scare Force One". Kappale "House of Ghosts" julkaistiin radiosinglenä 30. huhtikuuta 2015.
Yhtye teki albumille 28 demoa joista levytettäväksi valittiin kymmenen. Niiden lisäksi Hella ja Amen nauhoittivat albumille kosketin- ja kitarasoolot. "Scare Force One" on Lordin ensimmäinen albumi 2010-luvulla, jonka yhtye on äänittänyt Suomessa. Albumin äänitykset aloitettiin kesäkuussa 2014 Finnvox -studiossa Helsingissä. Heinäkuussa Mr. Lordi ja Amen jatkoivat äänityksiä Spede Pasasen entisellä mökillä Lapissa. Albumin tuotti Mikko Karmila.
Loch Lomond
Loch Lomond () on Skotlannin suurin järvi. Se sijaitsee Ylämaiden eteläpuolella Länsi-Skotlannissa, 23 kilometriä Glasgow'sta. Järven pinta-ala on 71 neliökilometriä.
Kapea ja syvä järvi on syntynyt siirroslinjaan. Järvi kuuluu Loch Lomondin ja Trossachsin kansallispuistoon. Järvessä on useita saaria, jotka ovat yksityisomistuksessa. Ainoastaan Inchcailloch, Bucinch ja Ceardach ovat osa kansallispuistoa.
Järven ympäristössä on useita kyliä, joista suurin on Luss. Kylien välillä kulkee lauttayhteyksiä.
Grönlannin vaakuna
Grönlannin vaakuna on Grönlannin tunnus lipun ohella. Vaakuna on sininen kilpi, jossa on jääkarhu vasemmalla kyljellä. Tunnus sijoitettiin vuonna 1666 Tanskan vaakunaan merkiksi siitä, että Grönlanti kuuluu Tanskalle, ja se löytyy yhä Tanskan kuningasperheen vaakunasta. Jääkarhu seisoi aluksi neljällä jalalla, mutta vuonna 1819 se muutettiin kahdelle jalalle.
Vaakunan versio, jota Grönlannin hallitus nykyisin käyttää, on grönlantilaisen taiteilija Jens Rosingin käsialaa ja otettiin käyttöön 1. toukokuuta 1989 Grönlannin valtiopäivillä. Jääkarhu edustaa Grönlannin eläimistöä ja sininen väri kuvaa Atlanttia ja Pohjoista jäämerta, joissa saari sijaitsee. Vastoin heraldisia perinteitä jääkarhu nostaa vasenta käpäläänsä oikean sijasta, sillä inuiittien kansantarun mukaan jääkarhut ovat vasenkätisiä.
Dolf van der Linden
David Gysbert (Dolf) van der Linden (22. heinäkuuta 1915 – 30. tammikuuta 1999) oli alankomaalainen kevyen musiikin kapellimestari. Van der Linden toimi Alankomaiden kapellimestarina eurovision laulukilpailussa vuosina 1957-1971, joista voittoesityksen kapellimestarina 1957 ja 1959. Alankomaiden isännöidessä kilpailua Hilversumissa vuonna 1958 hän toimi myös Saksan, Belgian, Ruotsin ja Luxemburgin kapellimestarina sekä vuonna 1970 Amsterdamissa Irlannin voittoesityksen kapellimestarina.
Odishan piirikunnat
Intian osavaltio Odisha on jaettu 30 piirikuntaan.
Dorotheenstadtin hautausmaa
Dorotheenstadtin hautausmaa on Berliinin keskustassa sijaitseva pieni hautausmaa, jonne on haudattu monia Saksan historian merkkihenkilöitä. Hautausmaa on Mitten kaupunginosassa lähellä Friedrichstrassen pohjoispäätä. Hautausmaan pinta-ala on 17 000 neliömetriä.
Hautausmaa perustettiin vuonna 1763, jolloin alue oli vielä kaupungin porttien ulkopuolista laidunmaata. Ensimmäiset hautaukset tehtiin 1770. Hautausmaa laajennettiin kolminkertaiseksi vuosina 1814–1826. Humboldt-yliopiston läheisyyden vuoksi sinne haudattiin myöhemmin monia professoreita ja oppineita. Monet hautakivet ovat 1800-luvun tunnetuimpien saksalaisten kuvanveistäjien ja arkkitehtien suunnittelemia. Hautausmaan takana kulkevan Hannoversche Strassen levennys leikkasi vuonna 1889 osan hautausmaan alueesta, jolloin muun muassa Fichten ja Hegelin haudat jouduttiin siirtämään. Hautausmaa vaurioitui toisessa maailmansodassa. Kylmän sodan aikana Dorotheenstadt oli Itä-Berliinissä ja sinne haudattiin monia DDR:n merkittäviä kulttuurihenkilöitä. Kuuluisuuksien hautaaminen sinne on jatkunut myöhemminkin. Hautausmaalle saa nykyisin haudata Dorotheenstadtin seurakunnan sekä entisen DDR:n taideakatemian jäseniä.
Hautausmaan pääkäytävällä on Ernst Waegenerin vuonna 1909 tekemä marmorinen kopio Johann Gottfried Schadowin Wittenbergiin veistämästä Martti Lutherin patsaasta. Se sijaitsi alkujaan Dorotheenstadtin kirkossa, joka tuhoutui sodan pommituksissa. Patsas pystytettiin hautausmaalle 1975.
Dorotheenstadtin hautausmaan vieressä on Berliiniin asettuneita hugenotteja varten vuonna 1780 perustettu ranskalainen hautausmaa.
Angulin piirikunta
Angulin piirikunta () on yksi Intian Odishan osavaltion 30 piirikunnasta. Piirikunta rajautuu luoteesta Deogarhin ja Sambalpurin piirikuntiin, idästä Keonjharin ja Dhenkanalin piirikuntiin ja etelästä Cuttackin ja Boudhin piirikuntiin.
Piirikunnassa oli vuoden 2011 väestönlaskennassa 1 273 821 asukasta.
Bargarhin piirikunta
Bargarhin piirikunta () on yksi Intian Odishan osavaltion 30 piirikunnasta. Piirikunta rajautuu luoteesta Chhattisgarhin osavaltioon, idästä Jharsugudan ja Sambalpurin piirikuntiin, etelästä Subarnapurin ja Balangirin piirikuntiin ja lännestä Nuapadan piirikuntaan.
Piirikunnassa oli vuoden 2011 väestönlaskennassa 1 481 255 asukasta.
Bhadrakin piirikunta
Bhadrakin piirikunta () on yksi Intian Odishan osavaltion 30 piirikunnasta. Piirikunta rajautuu etelästä Kendraparan piirikuntaan, lännestä Jajpurin ja Keonjharin piirikuntiin, pohjoisesta Balasoren piirikuntaan ja idästä Bengalinlahteen.
Piirikunnassa oli vuoden 2011 väestönlaskennassa 1 506 337 asukasta.
Balasoren piirikunta
Balasoren piirikunta () on yksi Intian Odishan osavaltion 30 piirikunnasta. Piirikunta rajautuu pohjoisesta Länsi-Bengaliin, luoteesta Mayurbhanjin ja Keonjharin piirikuntiin, etelästä Bhadrakin piirikuntaan ja idästä Bengalinlahteen
Piirikunnassa oli vuoden 2011 väestönlaskennassa 2 320 529 asukasta.
Balangirin piirikunta
Balangirin piirikunta () on yksi Intian Odishan osavaltion 30 piirikunnasta. Piirikunta rajautuu lännestä Nuapadan piirikuntaan, pohjoisesta Bargarhin piirikuntaan, idästä Subarnapurin ja Boudhin piirikuntiin ja etelästä Kalahandin piirikuntaan.
Piirikunnassa oli vuoden 2011 väestönlaskennassa 1 648 997 asukasta.
Boudhin piirikunta
Boudhin piirikunta () on yksi Intian Odishan osavaltion 30 piirikunnasta. Piirikunta rajautuu pohjoisesta Subarnapurin ja Angulin piirikuntiin, etelästä Nayagarhin ja Kandhamalin piirikuntiin ja lännestä Balangirin piirikuntaan.
Piirikunnassa oli vuoden 2011 väestönlaskennassa 441 162 asukasta.
Weissenseen juutalainen hautausmaa
Weissenseen juutalainen hautausmaa on Berliinissä sijaitseva Länsi-Euroopan suurin juutalainen hautausmaa. Siellä on noin 115 000 hautaa.
Nopeasti kasvanut Berliinin juutalainen seurakunta osti vuonna 1875 Weissenseestä 40 hehtaarin alueen, ja hautausmaa vihittiin vuonna 1880. Hautausmaa kukoisti 1800-luvulla, jolloin monet Saksan juutalaiset kokivat emansipaation ja sosiaalisen nousun. Tämän merkkeinä hautausmaalla on monia näyttäviä hautamuistomerkkejä. Hautausmaalla on myös 809:n keskitysleireillä kuolleen uurnat sekä 3000:n natsien valtakaudella itsemurhan tehneen haudat. Lisäksi siellä on holokaustin muistomerkki, muistomerkki ensimmäisessä maailmansodassa kaatuneille juutalaisille sotilaille sekä hautauspaikka vuoden 1938 kristalliyön yhteydessä häpäistyille toorakääröille.
Cuttackin piirikunta
Cuttackin piirikunta () on yksi Intian Odishan osavaltion 30 piirikunnasta. Piirikunta rajautuu pohjoisesta Angulin, Dhenkanalin ja Jajpurin piirikuntiin, idästä Kendraparan ja Jagatsinghpurin piirikuntiin ja etelästä Nayagarhin, Khurdan ja Purin piirikuntiin.
Piirikunnassa oli vuoden 2011 väestönlaskennassa 2 624 470 asukasta.
Deogarhin piirikunta
Deogarhin piirikunta () on yksi Intian Odishan osavaltion 30 piirikunnasta. Piirikunta rajautuu pohjoisesta Sundargarhin piirikuntaan, kaakosta Angulin piirikuntaan ja lounaasta Sambalpurin piirikuntaan.
Piirikunnassa oli vuoden 2011 väestönlaskennassa 312 520 asukasta.
Yhdystie 5260
Yhdystie 5260 on tie, joka kulkee Lieksan Heinäluodosta saman kunnan alueella sijaitsevaan Mätäsvaaraan. Tien pituus on 25 kilometriä.
Tie saa alkunsa Heinäluodossa sijaitsevasta seututien 524 risteyksestä. Ensimmäisen kymmenen kilometrin verran tie on suoraa ja liikenteellisesti sujuvaa. Sen jälkeen tie saapuu "Yläviekintien" risteykseen ja kääntyy oikealle. Seuraavan kolmen kilometrin aikana tie halkoo Vieksin kylän ja ylittää kantatien 73. Sieltä tie jatkuu vielä kolmen kilometrin verran kunnes se saapuu Mätäsvaaran kylään sekä ylittää tasoristeyksenä Joensuu-Kontiomäki-radan ennen päättymistään yhdystien 5261 risteykseen.
Heinäluodosta Yläviekintien risteykseen asti tie kulkee nimellä "Jongunjoentie". Siitä eteenpäin Kantatien 73 risteykseen asti nimellä "Viekinjärventie" ja lopun matkaa Mätäsvaaran kylään nimellä "Viekintie".
Dhenkanalin piirikunta
Dhenkanalin piirikunta () on yksi Intian Odishan osavaltion 30 piirikunnasta. Piirikunta rajautuu lännestä Angulin piirikuntaan, pohjoisesta Keonjharin piirikuntaan, idästä Jajpurin piirikuntaan ja etelästä Cuttackin piirikuntaan.
Piirikunnassa oli vuoden 2011 väestönlaskennassa 1 192 811 asukasta.
Gajapatin piirikunta
Gajapatin piirikunta () on yksi Intian Odishan osavaltion 30 piirikunnasta. Piirikunta rajautuu lännestä Rayagadan piirikuntaan, pohjoisesta Kandhamalin piirikuntaan, idästä Ganjamin piirikuntaan ja etelästä Andhra Pradeshiin.
Piirikunnassa oli vuoden 2011 väestönlaskennassa 577 817 asukasta.
Ganjamin piirikunta
Ganjamin piirikunta () on yksi Intian Odishan osavaltion 30 piirikunnasta. Piirikunta rajautuu lännestä Kandhamalin ja Gajapatin piirikuntiin, koillisesta Nayagarhin ja Khurdan piirikuntiin ja kaakosta Bengalinlahteen.
Piirikunnassa oli vuoden 2011 väestönlaskennassa 3 529 031 asukasta.
Mitten juutalainen hautausmaa
Mitten juutalainen hautausmaa (myös Berliinin vanha juutalainen hautausmaa) oli Berliinin vanhin juutalainen hautausmaa. Se sijaitsi Mitten kaupunginosassa Grosse Hamburger Strassen varrella. Hautausmaa oli perustettu vuonna 1672, mutta se suljettiin uusilta hautauksilta vuonna 1827 Schönhauser Alleen juutalaisen hautausmaan valmistuttua. Gestapo tuhosi vanhalta hautausmaalta lähes kaikki 3 000 hautaa vuonna 1943. Sodan jälkeen hautausmaan alue kunnostettiin ja sinne on myöhemmin pystytetty uudelleen muistomerkkejä joillekin paikalle haudatuille tunnetuilla henkilöille, kuten filosofi Moses Mendelssohnille. Hautausmaan paikalla olevaan puistikkoon pystytettiin 1985 kuvanveistäjä Will Lammertin toteuttama muistomerkki ”juutalaisille fasismin uhreille”. Kolmeatoista naishahmoa esittävä pronssiveistos oli tarkoitettu alun perin Ravensbrückin keskitysleirin muistomerkiksi.
Jagatsinghpurin piirikunta
Jagatsinghpurin piirikunta () on yksi Intian Odishan osavaltion 30 piirikunnasta. Piirikunta rajautuu etelästä Purin piirikuntaan, lännestä Cuttackin piirikuntaan, pohjoisesta Kendraparan piirikuntaan ja idästä Bengalinlahteen.
Piirikunnassa oli vuoden 2011 väestönlaskennassa 1 136 971 asukasta.
Jajpurin piirikunta
Jajpurin piirikunta () on yksi Intian Odishan osavaltion 30 piirikunnasta. Piirikunta rajautuu lännestä Dhenkanalin piirikuntaan, pohjoisesta Keonjharin ja Bhadrakin piirikuntiin, kaakosta Kendraparan piirikuntaan ja etelästä Cuttackin piirikuntaan.
Piirikunnassa oli vuoden 2011 väestönlaskennassa 1 827 192 asukasta.
Jharsugudan piirikunta
Jharsugudan piirikunta () on yksi Intian Odishan osavaltion 30 piirikunnasta. Piirikunta rajautuu pohjoisesta Sundargarhin piirikuntaan, kaakosta Sambalpurin piirikuntaan ja lounaasta Bargarhin piirikuntaan.
Piirikunnassa oli vuoden 2011 väestönlaskennassa 579 505 asukasta.
Kalahandin piirikunta
Kalahandin piirikunta () on yksi Intian Odishan osavaltion 30 piirikunnasta. Piirikunta rajautuu pohjoisesta Nuapadan ja Balangirin piirikuntiin, kaakosta Kandhamalin ja Rayagadan piirikuntiin ja lännestä Nabarangpurin piirikuntaan.
Piirikunnassa oli vuoden 2011 väestönlaskennassa 1 576 869 asukasta.
Luettelo Argentiinan presidenteistä
Tämä on luettelo Argentiinan presidenteistä. Luettelo alkaa vuodesta 1826.
Kandhamalin piirikunta
Kandhamalin piirikunta () on yksi Intian Odishan osavaltion 30 piirikunnasta. Piirikunta rajautuu pohjoisesta Boudhin piirikuntaan, idästä Nayagarhin ja Ganjamin piirikuntiin, etelästä Gajapatin ja Rayagadan piirikuntiin ja lännestä Kalahandin piirikuntaan.
Piirikunnassa oli vuoden 2011 väestönlaskennassa 733 110 asukasta.
Luettelo Brasilian presidenteistä
Tämä on luettelo Brasilian presidenteistä. Luettelo alkaa vuodesta 1891.
Kendraparan piirikunta
Kendraparan piirikunta () on yksi Intian Odishan osavaltion 30 piirikunnasta. Piirikunta rajautuu etelästä Jagatsinghpurin piirikuntaan, lännestä Cuttackin piirikuntaan, pohjoisesta Jajpurin ja Bhadrakin piirikuntiin ja idästä Bengalinlahteen.
Piirikunnassa oli vuoden 2011 väestönlaskennassa 1 440 361 asukasta.
Keonjharin piirikunta
Keonjharin piirikunta () on yksi Intian Odishan osavaltion 30 piirikunnasta. Piirikunta rajautuu etelästä Jajpurin ja Dhenkanalin piirikuntiin, lännestä Angulin ja Sundargarhin piirikuntiin, pohjoisesta Jharkhandiin ja idästä Mayurbhanjin, Balasoren ja Bhadrakin piirikuntiin.
Piirikunnassa oli vuoden 2011 väestönlaskennassa 1 801 733 asukasta.
Khurdan piirikunta
Khurdan piirikunta () on yksi Intian Odishan osavaltion 30 piirikunnasta. Piirikunta rajautuu lännestä Ganjamin ja Nayagarhin piirikuntiin, pohjoisesta Cuttackin piirikuntaan ja kaakosta Purin piirikuntaan ja Bengalinlahteen.
Piirikunnassa oli vuoden 2011 väestönlaskennassa 2 251 673 asukasta.
Koraputin piirikunta
Koraputin piirikunta () on yksi Intian Odishan osavaltion 30 piirikunnasta. Piirikunta rajautuu pohjoisesta Nabarangpurin, Kalahandin ja Rayagadan piirikuntiin, lännestä Chhattisgarhiin ja etelästä Malkangirin piirikuntaan ja Andhra Pradeshiin.
Piirikunnassa oli vuoden 2011 väestönlaskennassa 1 379 647 asukasta.
Seudullinen kehitysyhtiö
Seudulliset kehittämisyhtiöt edustavat Suomessa kuntien tapaa organisoida kunnan kehittämispolitiikan toteuttaminen. Kunnat ovat delegoineet kehittämisyhtiöilleen sen toiminnan, jolla pyritään vahvistamaan seudun elinvoimaa eri tavoin.
Malkangirin piirikunta
Malkangirin piirikunta () on yksi Intian Odishan osavaltion 30 piirikunnasta. Piirikunta rajautuu etelästä Andhra Pradeshin osavaltioon ja pohjoisesta Koraputin piirikuntaan ja Chhattisgarhiin.
Piirikunnassa oli vuoden 2011 väestönlaskennassa 613 192 asukasta.
Mayurbhanjin piirikunta
Mayurbhanjin piirikunta () on yksi Intian Odishan osavaltion 30 piirikunnasta. Piirikunta rajautuu koillisesta Länsi-Bengaliin, kaakosta Balasoren piirikuntaan, lounaasta Keonjharin piirikuntaan ja luoteesta Jharkhandin osavaltioon.
Piirikunnassa oli vuoden 2011 väestönlaskennassa 2 519 738 asukasta.
Luettelo valtionpäämiesten mukaan nimetyistä lentoasemista
Tämä on luettelo lentoasemista jotka on nimetty valtionpäämiesten mukaan. Luettelossa on sekä monarkkeja että tasavaltojen valtionpäämiehiä. Luettelossa on myös entiset lentoasemat. Luettelossa ei ole sotilas- tai yksityisiä lentoasemia. Myös paikalliset kuninkaalliset on otettu luotteloon, muttei kuvernöörejä tai osavaltioiden johtajia.
Nuapadan piirikunta
Nuapadan piirikunta () on yksi Intian Odishan osavaltion 30 piirikunnasta. Piirikunta rajautuu lännestä Chhattisgarhiin ja idästä Bargarhin, Balangirin ja Kalahandin piirikuntiin.
Piirikunnassa oli vuoden 2011 väestönlaskennassa 610 382 asukasta.
Nabarangpurin piirikunta
Nabarangpurin piirikunta () on yksi Intian Odishan osavaltion 30 piirikunnasta. Piirikunta rajautuu idästä Chhattisgarhin osavaltioon, lännestä Kalahandin piirikuntaan ja etelästä Koraputin piirikuntaan.
Piirikunnassa oli vuoden 2011 väestönlaskennassa 1 220 946 asukasta.
Nayagarhin piirikunta
Nayagarhin piirikunta () on yksi Intian Odishan osavaltion 30 piirikunnasta. Piirikunta rajautuu pohjoisesta Boudhin ja Cuttackin piirikuntiin, idästä Khurdan piirikuntaan ja lounaasta Ganjamin ja Kandhamalin piirikuntiin.
Piirikunnassa oli vuoden 2011 väestönlaskennassa 962 789 asukasta.
Purin piirikunta
Purin piirikunta () on yksi Intian Odishan osavaltion 30 piirikunnasta. Piirikunta rajautuu pohjoisesta Khurdan, Cuttackin ja Jagatsinghpurin piirikuntiin ja etelästä Bengalinlahteen.
Piirikunnassa oli vuoden 2011 väestönlaskennassa 1 698 730 asukasta.
Rayagadan piirikunta
Rayagadan piirikunta () on yksi Intian Odishan osavaltion 30 piirikunnasta. Piirikunta rajautuu pohjoisesta Kalahandin ja Kandhamalin piirikuntiin, lännestä Gajapatin piirikuntaan ja etelästä Koraputin piirikuntaan ja Andhra Pradeshiin.
Piirikunnassa oli vuoden 2011 väestönlaskennassa 967 911 asukasta.
Sambalpurin piirikunta
Sambalpurin piirikunta () on yksi Intian Odishan osavaltion 30 piirikunnasta. Piirikunta rajautuu pohjoisesta Sundargarhin piirikuntaan, idästä Deogarhin ja Angulin piirikuntiin ja lännestä Jharsugudan, Bargarhin ja Subarnapurin piirikuntiin.
Piirikunnassa oli vuoden 2011 väestönlaskennassa 1 041 099 asukasta.
Subarnapurin piirikunta
Subarnapurin piirikunta () on yksi Intian Odishan osavaltion 30 piirikunnasta. Piirikunta rajautuu pohjoisesta Bargarhin ja Sambalpurin piirikuntiin, kaakosta Boudhin piirikuntaan ja lounaasta Balangirin piirikuntaan.
Piirikunnassa oli vuoden 2011 väestönlaskennassa 610 183 asukasta.
Zentralfriedhof Friedrichsfelde
Zentralfriedhof Friedrichsfelde (tunnetaan myös nimellä "Sozialistenfriedhof", ”sosialistihautausmaa”) on hautausmaa Berliinin Lichtenbergin kaupunginosassa, noin kahdeksan kilometriä kaupungin keskustasta itään. Se tunnetaan Saksan vasemmiston marttyyrien ja merkittävien johtajien viimeisenä leposijana.
Hautausmaa perustettiin vuonna 1881 erityiseksi köyhien hautausmaaksi, jossa kaupunki kustansi vainajien hautakivet. Viihtyisä puistomainen hautausmaa nousi kuitenkin myös varakkaiden perheiden suosioon. Vuonna 1900 kuolleen Saksan työväenliikkeen perustajiin kuuluneen Wilhelm Liebknechtin hautajaiset tekivät Friedrichsfelden hautausmaan tunnetuksi. Vuonna 1919 Friedrichsfeldeen haudattiin spartakistikapinan yhteydessä surmansa saaneet työväenjohtajat Karl Liebknecht ja Rosa Luxemburg. Arkkitehti Ludwig Mies van der Rohe suunnitteli kuolleille spartakisteille vuonna 1926 pystytetyn kuusi metriä korkean ja 12 metriä leveän punatiilisen muistomerkin, johon oli kuvattu suuri punatähti. Muistomerkin erikoinen ja radikaali ulkonäkö herätti aikanaan hämmennystä. Natsit hävittivät sen tammikuussa 1935.
Toisen maailmansodan jälkeen hautausmaan sisäänkäynnin lähelle pystytettiin tammikuussa 1951 uusi sosialistien muistomerkki, jonka yhteyteen merkittävimpien sosialistijohtajien haudat siirrettiin. Muistomerkkiin on kirjoitettu sanat "Die Toten mahnen uns", ”Kuolleet muistuttavat meitä”. Paikalle on haudattu monia 1900-luvun alkupuolen merkittäviä sosiaalidemokraattien ja kommunistien johtajia sekä DDR:n valtiojohtoa. Hautausmaalle on haudattu myös kuuluisia taiteilijoita.
Nykyään hautausmaan pinta-ala on 32 hehtaaria.
Ogden
Ogden voi tarkoittaa:
Sundargarhin piirikunta
Sundargarhin piirikunta () on yksi Intian Odishan osavaltion 30 piirikunnasta. Piirikunta rajautuu pohjoisesta Chhattisgarhiin ja Jharkhandiin, idästä Keonjharin piirikuntaan ja etelästä Jharsugudan, Sambalpurin, Deogarhin ja Angulin piirikuntiin.
Piirikunnassa oli vuoden 2011 väestönlaskennassa 2 093 437 asukasta.
Vaasanseudun Uusyrityskeskus Startia
Vaasanseudun Uusyrityskeskus Startia (ruots. Vasaregionens Nyföretagscentrum Startia, engl. Vaasa Region Enterprise Agency Startia) on yksi Suomen 32 uusyrityskeskuksesta. Keskus kuuluu Suomen Uusyritykset ry verkostoon, joka toimii lähes 200 kunnan alueella. Uusyrityskeskukset ovat myös osa YritysSuomi -palvelukokonaisuutta.
Yrityksen perustamista suunnitteleva voi tulla Startiaan saadakseen apua oman liiketoiminnan käynnistämiseen ja sen jatkokehittämiseen. Startian tarjoama apu on luottamuksellista ja maksutonta. Startian avulla tuleva yrittäjä saa tehdä oman liiketoimintasuunnitelman, jonka kautta yritysidean elinkelpoisuus selvitetään.
Vuodesta 2008 Startia on ollut osa Vaasanseudun Kehitys Oy VASEKia, ja Startian johtajana on vuodesta 2010 toiminut Tommi Virkama. Startia palvelee nykyisin noin kymmentä yrityksen perustamista harkitsevaa asiakasta viikossa. Työttömien osuus asiakaskunnasta on noin neljäsosa. Yrityksiä perustavat etenkin työssäkäyvät, mutta myös nuoret vastavalmistuneet.
Vaasan seudulle perustettiin vuonna 2013 Startian avulla 184 uutta yritystä. Startian avulla perustettujen uusien yritysten myötä seudulle syntyi 272 uutta työpaikkaa. Startian yhteistyö elinkeinoelämän, viranomaisten, oppilaitosten ja yrittäjien etujärjestöjen kanssa on aktiivista.
Startia perustettiin, kun Suomessa elettiin lamavuosia. 1990-luvun alkuvuosina yritysten konkurssien määrä nousi voimakkaasti Suomessa. Yritysten kaatuminen ja heikko taloustilanne aiheutti työttömyyden joka nousi pahimmillaan 19 prosenttiin. Ajatus konkreettisesta yrittäjyyden edistämisestä oli vasta rantautunut Suomeen, ja uusyrityskeskuksen toiminta oli muutamalla paikkakunnalla jo käynnissä. Kun Startia perustettiin syyskuussa vuonna 1992 silloisen Merenkurkun Innovaatiokeskus Merinovan yhteyteen, oli tarkoituksena saada osa laman lyömästä työväestöstä suuntautumaan yrittäjyyteen. Silloin lähes 100 prosenttia Startian asiakkaista olivat työttömiä.
Startian johtajat: